LIETUVOS KULTŪROS TARYBOS PIRMININKAS

ĮSAKYMAS

DĖL PROJEKTO ĮGYVENDINIMO REZULTATŲ ATASKAITŲ, FAKTINES IŠLAIDAS PATVIRTINANČIŲ DOKUMENTŲ IR PROJEKTO INFORMACIJOS APIE ĮGYVENDINTAS VEIKLAS FORMŲ PATVIRTINIMO

2024 m. balandžio 29 d. Nr. KMPF-18(1.15E)

Vilnius

Vadovaudamasi Lietuvos kultūros tarybos administruojamomis lėšomis finansuojamų projektų teikimo gairių, patvirtintų Lietuvos Respublikos kultūros ministro 2021 m. gruodžio 29 d. įsakymu Nr. ĮV-1487 „Dėl Lietuvos kultūros tarybos administruojamomis lėšomis finansuojamų projektų teikimo gairių ir stipendijų kultūros ir meno kūrėjams skyrimo tvarkos aprašo patvirtinimo“, 81 punktu:

1.	Tvirtinu pridedamas:

1.1.	Projekto įgyvendinimo rezultatų ataskaitos formą. Ši forma yra taikoma visoms Lietuvos kultūros tarybos administruojamomis lėšomis finansuojamoms sritims ir programoms, išskyrus programas „Strateginis kultūros organizacijų finansavimas“, „Strateginis tarptautinių renginių finansavimas“, „Strateginis mėgėjų meno renginių finansavimas“ ir programos „Atminties įprasminimas ir pilietinis ugdymas“ 2 finansuojamą veiklą „Globali Lietuva“ idėjų sklaida“;

1.2.	Programos „Strateginis kultūros organizacijų finansavimas“ projekto įgyvendinimo rezultatų ataskaitos formą;

1.3.	Programų „Strateginis tarptautinių renginių finansavimas“ ir „Strateginis mėgėjų meno renginių finansavimas“ projekto įgyvendinimo rezultatų ataskaitos formą;

1.4.	Programos „Atminties įprasminimas ir pilietinis ugdymas“ 2 finansuojamos veiklos „Globali Lietuva“ idėjų sklaida“ projekto įgyvendinimo rezultatų ataskaitos formą;

1.5.	Projekto etapo įgyvendinimo rezultatų ataskaitos formą. Ši forma yra taikoma visoms Lietuvos kultūros tarybos administruojamomis lėšomis finansuojamoms sritims ir programoms, išskyrus programas „Strateginis kultūros organizacijų finansavimas“, „Strateginis tarptautinių renginių finansavimas“, „Strateginis mėgėjų meno renginių finansavimas“ ir programos „Atminties įprasminimas ir pilietinis ugdymas“ 2 finansuojamą veiklą „Globali Lietuva“ idėjų sklaida“;

1.6.	Programos „Atminties įprasminimas ir pilietinis ugdymas“ 2 finansuojamos veiklos „Globali Lietuva“ idėjų sklaida“ projekto etapo įgyvendinimo rezultatų ataskaitos formą;

1.7.	Projekto dalinio finansavimo faktines išlaidas patvirtinančių dokumentų sąrašo formą. Ši forma yra taikoma visoms Lietuvos kultūros tarybos administruojamomis lėšomis finansuojamoms sritims ir programoms, išskyrus programas „Strateginis kultūros organizacijų finansavimas“ ir „Strateginis tarptautinių renginių finansavimas“;

1.8.	Projekto etapo dalinio finansavimo faktines išlaidas patvirtinančių dokumentų sąrašo formą. Ši forma yra taikoma visoms Lietuvos kultūros tarybos administruojamomis lėšomis finansuojamoms sritims ir programoms, išskyrus programas „Strateginis kultūros organizacijų finansavimas“ ir „Strateginis tarptautinių renginių finansavimas“;

1.9.	Programos „Strateginis kultūros organizacijų finansavimas“ projekto likusios mokėtinos sumos faktines išlaidas patvirtinančių dokumentų sąrašo formą;

1.10.	Programos „Strateginis kultūros organizacijų finansavimas“ projekto informacijos apie įgyvendintas veiklas formą;

1.11.	Programų „Strateginis tarptautinių renginių finansavimas“ ir „Strateginis mėgėjų meno renginių finansavimas“ projekto informacijos apie įgyvendintas veiklas formą;

1.12.	Programos „Strateginis meno kūrėjų organizacijų finansavimas“ projekto informacijos apie įgyvendintas veiklas formą.

2.	Nustatau, kad šiuo įsakymu patvirtintos formos taikomos atsiskaitant už 2024 m. lėšomis finansuotus projektus.

3.	P r i p a ž į s t u netekusiu galios Lietuvos kultūros tarybos pirmininko 2022 m. rugpjūčio 12 d. įsakymą Nr. KRF-69(1.15E) „Dėl projekto įgyvendinimo rezultatų ataskaitų, faktines išlaidas patvirtinančių dokumentų ir projekto informacijos apie įgyvendintas veiklas formų patvirtinimo“ su visais jo pakeitimais.

Tarybos pirmininkė	Asta Pakarklytė